**Spordiharrastusele projektipõhise toetuse määramise kriteeriumid**

**Projektipõhise toetuse eelistused**

(1) Eelistatakse aasta nelja taotlusvooru tähtaegadeks õigeaegselt laekunud ning nõuetekohaselt vormistatud taotluste hulgast neid, mis vastavad järgnevas loetletus toodule:

1) on olemas kaasfinantseerimine;

2) projektist saab osa võimalikult palju inimesi;

3) sisaldab uudseid ideid;

4) teostajad tegutsevad Rapla valla haldusterritooriumil;

5) on arengule suunatud;

6) on valla seisukohalt oluline ning traditsioonidega;

7) aitab kaasa Rapla valla positiivse maine kujundamisele;

8) taotleja on varem kasutanud Rapla Vallavalitsuse toetusi otstarbekalt.

**Projektide finantseerimise toetamine**

(1) Toetatakse projekte:

1) mis on suunatud rahvaspordi arengule vallas;

2) mis arendavad noorte sporditegevust;

3) mis toimuvad valla territooriumil ning on haaratavuselt vallasisesed või maakondlikud spordisündmused;

4) milles valla spordiklubid võtavad osa regionaalsetest ja suurematest rahvusvahelistest tiitlivõistlustest tutvustades Rapla valda laiemale üldsusele;

5) mis on suunatud Rapla valla elanikele.

(2) Ei toetata projekte, mille puhul on tegemist järgnevate asjaoludega:

1) projekti esitaja on aruandevõlglane või omab rahalist võlgnevust vallavalitsuse ees;

2) eelnevat toetust ei ole kasutatud sihipäraselt;

3) projekt on ebakorrektselt vormistatud ja ebapiisavalt selgitatud ning nimetatud puudused on taotleja jätnud tähtajaks kõrvaldamata;

4) projekt hõlmab juba toimunud sündmusi;

5) projektiga taotletakse toitlustamiskulude katmist;

6) projektiga taotletakse võistlusvarustuse, tehnika jm vara soetamist;

7) projektiga taotletakse remondi- ja halduskulude katmist;

8) projektiga taotletakse ruumide sisustuse, kontoritehnika jms soetamist;

9) projektiga taotletakse klubide, ühingute ja seltside asutamiskulude katmist;

10) projektiga taotletakse õppemaksude maksmist;

11) projektiga taotletakse üldjuhullaagrites osalemise kulude katmist;

12) projekt hõlmab spordiklubisiseste või vallavalitsuse hallatavate asutuste siseste ja nendevaheliste ürituste korraldamist;

13) projektiga taotletakse interneti kodulehe valmistamise kulude katmist.